Kynningarfundur um fyrirhugaða uppbyggingu á Traðarreit fer fram í Kópavogsskóla fimmtudaginn 16. janúar . Fundurinn hefst klukkan 17.00 . Á fundinum verður kynnt vinnslutillaga að breyttu aðalskipulagi og vinnslutillaga að deiliskipulagi fyrir Traðarreit-eystri . Traðarreitur-eystri afmarkast af Álfatröð í austur , Digranesvegi í suður , Skólatröð í vestur og Hávegi í norður . Þar standa nú átta íbúðarhús með samtal tólf íbúðum . Í vinnslutillögu er gert ráð fyrir óbreyttri landnotkun en að svæðið verði skilgreint sem þróunarsvæði þar sem byggðar verði all að 180 íbúðir í tveggja til fjögurra hæða fjölbýlishúsum með kjallara og inndreginni þakhæð . Gert er ráð fyrir allt að 200 m 2 atvinnuhúsnæði á jarðhæð með aðkomu frá Álfatröð . Frestur til að skila inn athugasemdum er til 29. janúar 2019 kl. 15.00 . Athugasemdum skal skilað skriflega eða á netfangið skipulag@kopavogur.is